钦定古今图书集成/历象汇编/岁功典/第098卷 > 《隋书》 > 天文志
## 钦定古今图书集成/历象汇编/岁功典/第098卷 > 《隋书》 > 天文志

日去赤道表里二十四度，远寒近暑。而中和二分之
日，去天顶三十六度，日去地中四时同度，而有寒暑
者，地气上腾，天气下降，故远日下而寒，近日下而暑。
大寒在冬至后二气者，寒积而未消也；大暑在夏至
后二气者，暑积而未歇也；寒暑均和，乃在春秋分后
二气者，寒暑积而未平也。